Case ID: 1103807
Sentence 5: Kassasiya protestinin dəlilləri: Dövlət ittihamçısı kassasiya protestini onunla əsaslandırmışdır ki, məhkəmələr tərəfindən cinayət-prosessual qanunun sübutetməyə dair normaları, xüsusilə cinayətmühükimə icraatının prinsipləri, 143-146-cı maddələrinin tələbləri pozulmuş, o cümlədən təqsirləndirilən şəxslərə qarşı irəli sürülmüş ittihamların ibtidai istintaq zamanı toplanmış sübutlarla kifayət qədər təsdiq olunmasına baxmayaraq, məhkəmələr həmin sübutlara deyil, təqsirləndirilən şəxslərin özlərinin müdafiəsinə yönəlmiş məhkəmə istintaqının gedişində verdikləri ifadələrə əsaslanmış, nəticədə Məhkum əməlinin hüquqi tövsifi əsassız olaraq Cinayət Məcəlləsinin 308.2-ci maddəsindən (ağır nəticələrə səbəb olmaqla qulluq səlahiyyətlərindən sui-istifadə etmədən) 314-cü maddəsinə (səhlənkarlığa) tövsif etmiş, digər təqsirləndirilən şəxslər barəsində isə onlara qarşı Cinayət Məcəlləsinin 32.4,308.2-ci maddələri irəli sürülmüş ittihamlar üzrə əməllərində həmin cinayətin tərkibinin olmaması əsası ilə bəraət verilmişdir.Dövlət ittihamçısı kassasiya protestində göstərilənləri Azərbaycan Respublikası Cinayət-Prosessual Məcəlləsinin 416.0.2 və 416.0.3-cü maddələrində nəzərdə tutulmuş halları yaradan pozuntular kimi qiymətləndirərək, həmin əsaslarla Gəncə Apellyasiya Məhkəməsinin Cinayət Kollegiyasının xx xxxxxxx 2019-cu il tarixli qərarının ləğv edilməsini, cinayət işinin apellyasiya instansiyası məhkəməsində yeni məhkəmə baxışına təyin edilməsini xahiş edir.